Legnica
<s>Legnica (njemački: Liegnitz, latinski: Lignitium) je grad od 99,350 stanovnika na zapadu Poljske u Donjošleskom vojvodstvu.</s>

<s>Geografske karakteristike</s>

<s>Legnica leži na ušću Czarne Wode u Kaczawu (pritoka Odre) udaljena sedamdesetak km sjeverozapadno od Wrocława.</s>

<s>Historija 
Legnica je nikla kao utvrda u 12. vijeku, - 1248. postala je prijestolnica istoimenog vojvodstva.</s><s>Status grada dobila je 1252. i ubrzo postala važno trgovište, na bazi manufakturne proizvodnje tkanina.</s>

<s>Legnicom su 500 godina vladali Pjastovići, a nakon tog je ona kao i cijela Šlezija bila pod vlašću čeških, habsburških, pruskih i njemačkih vladara.</s><s>Tokom Tridesetogodišnjeg rata za njenu utvrdu su vođene krvave bitke.</s>

<s>Kod Legnice su se odigrale velike bitke u kojima se odlučivala sudbina Evrope.</s>

<s>Prva - 1241. u kojoj su Mongoli porazili poljsku vojsku pod vodstvom Henrika II, i otišli dalje na zapad.</s><s>Druga - 1760. za Sedmogodišnjeg rata kad je pruska vojska Fridrika II pobijedila austrijsku, i treća - 1813. u 
kojoj su rusko-pruske koalicijske snage pod zapovjedništvom maršala Blüchera porazile 
napoleonovu vojsku.</s>

<s>Teško je razorena za Drugog svjetskog rata.</s><s>Nakon rata od 1945. do 1993.</s><s>Legnica je postala velik garnizon Crvene armije, a nakon raspada SSSR-a, Oružanih snaga Ruske Federacije.</s><s>Zbog tog su je zvali - Mala Moskva.</s><s>U Legnici su se donosile strateške odluke u vezi sa sigurnošću Evrope i svijeta.</s><s>Iz tog garnizona su 
sovjetske trupe u augustu 1968. marširale na Čehoslovačku.</s>

<s>Od 1992.</s><s>Legnica je sjedište vlastite biskupije.</s>

<s>Znamenitosti 
Od arhitektonskih spomenika Legnica ima srednjovjekovni pjastovski zamak, katedralu sv. Marije, par baroknih crkvi i monumentalni kompleks Viteške akademije.</s>

<s>Grad ima muzej bakra, umjetničku galeriju, teatar, kulturni centar i veliku javnu biblioteku.</s>

<s>Privreda 
Današnja Legnica je grad tekstilne, prehrambene industrije i velike metalurške kompanije KGHM Polska Miedź, velikog proizvođača bakra i srebra.</s>

<s>Od davnina je poznata po premetima od mesinga koje izrađuju lokalne zanatlije.</s>

<s>Pobratimski gradovi 
Legnica ima ugovore o partnerstvu sa slijedećim gradovima;</s>

<s>Wuppertal, Njemačka 1993 
  Drogobič, Ukrajina 1999
  Blansko, Češka 2000
  Roanne, Francuska 2006
  Meissen, Njemačka 2017</s>

<s>Izvori</s>

<s>Vanjske veze</s>

<s>Urząd Miasta Legnica (službene stranice)</s>

<s>Gradovi u Poljskoj</s>

